Projektas

LIETUVOS RESPUBLIKOS VYRIAUSYBĖ

NUTARIMAS

DĖL LIETUVOS RESPUBLIKOS VYRIAUSYBĖS 2002 M. LIEPOS 17 D. NUTARIMO
NR. 1158 „DĖL SUTARČIŲ REGISTRO REORGANIZAVIMO IR SUTARČIŲ REGISTRO NUOSTATŲ PATVIRTINIMO“ PAKEITIMO

2020 m.	d. Nr.

Vilnius

Lietuvos Respublikos Vyriausybė nutaria:

1. Pakeisti Sutarčių registro nuostatus, patvirtintus Lietuvos Respublikos Vyriausybės
2002 m. liepos 17 d. nutarimu Nr. 1158 „Dėl Sutarčių registro reorganizavimo ir Sutarčių registro nuostatų patvirtinimo“:

1.1. Pripažinti netekusiu galios 14.2 papunktį.

1.2. Pakeisti 46 punktą ir jį išdėstyti taip:

„46. Už sutarties įregistravimą Registre, duomenų pagal duomenų teikėjo pranešimą (prašymą) (prašymo neišregistruoti sutarties automatiškai, pageidavimo pasinaudoti atpirkimo teise ar pageidavimo pasinaudoti atpirkimo teise atšaukimo) įrašymą Registre, Registro duomenų pakeitimo įrašymą mokamas Lietuvos Respublikos Vyriausybės nustatyto dydžio atlyginimas. Atlyginimo mokėjimo tvarką nustato Registro tvarkytojas.“

1.3. Pakeisti 63 punktą ir jį išdėstyti taip:

„63. Registro duomenys teikiami:

63.1. teikiant Registro išrašus;

63.2. teikiant užsakomuosius Registro duomenų rinkinius.“

1.4. Pakeisti 67 punktą ir jį išdėstyti taip:

„67. Registro tvarkytojas Registro išrašus turi pateikti (išsiųsti paštu arba elektroninių ryšių priemonėmis, kuriomis galima tinkamai identifikuoti asmenį ir užtikrinti teksto apsaugą, arba asmeniškai) ne vėliau kaip per 3 darbo dienas nuo prašymo gavimo, o užsakomuosius Registro duomenų rinkinius – per 14 darbo dienų nuo prašymo gavimo. Registro tvarkytojo kompiuterio ekrane Registro duomenys gali būti peržiūrėti nedelsiant.“

1.5. Pakeisti 68 punktą ir jį išdėstyti taip:

„68. Pagal Registro tvarkytojo ir duomenų gavėjų sudarytas sutartis (daugkartinio teikimo atveju), kuriose nurodytas konkretus, apibrėžtas ir teisėtas Registro duomenų naudojimo tikslas, Registro duomenų teikimo ir gavimo teisinis pagrindas, sąlygos ir tvarka, teikiamų duomenų kiekis, Registro duomenys teikiami elektroniniu būdu. Duomenų gavėjas, kuriam duomenys teikiami elektroniniu būdu pagal duomenų teikimo sutartį, norėdamas gauti Registre suteiktų paslaugų išklotinę, turi pateikti Registro tvarkytojui rašytinį prašymą ir sumokėti Lietuvos Respublikos Vyriausybės nustatyto dydžio atlyginimą.“

1.6. Pakeisti 73 punktą ir jį išdėstyti taip:

„73. Registro duomenys teikiami atlygintinai. Atlyginimo už Registro duomenų teikimą dydį
nustato Lietuvos Respublikos Vyriausybė. Atlyginimo mokėjimo tvarką nustato Registro tvarkytojas. Registro tvarkytojas Registro duomenis neatlygintinai teikia Lietuvos Respublikos valstybės informacinių išteklių valdymo įstatymo nustatytais atvejais.“

2. Šis nutarimas įsigalioja 2020 m. spalio 1 d.

Ministras Pirmininkas

Teisingumo ministras